Príloha č. 1 súťažných podkladov

Opis predmetu zákazky, technické požiadavky

**Zabezpečenie prepravných služieb rôznych materiálov**

**Všeobecné vymedzenie predmetu zákazky**

Predmetom tejto zákazky je zabezpečenie prepravných služieb rôznych materiálov z dôvodu nedostatočných interných kapacít potrebnej techniky.

**Predmet zákazky**

V súvislosti s pandémiou koronavírusu COVID-19 boli MV SR, odboru dopravy prideľované úlohy na zabezpečenie prepravy rôzneho zdravotníckeho materiálu, antigénových testov a ďalšieho materiálu a keďže sú obmedzené možnosti vlastného vozového parku, je nevyhnutné k tomu zabezpečiť prepravnú spoločnosť. K preprave uvedeného materiálu pre celé územie SR sa vyžadujú špecifické požiadavky, ako napríklad, že vozidlá majú byť schopné prevážať materiál nad 5°C, čiže sa jedná o chladiarenské vozidlá s možnosťou vykurovania, aby nedochádzalo k znehodnoteniu materiálu. Vozidlá prepravnej spoločnosti musia byť ďalej schopné prevážať aj materiál v rozmedzí teplôt **-15°C** - **+20°C**, čiže chladiarenskými vozidlami s možnosťou vykurovania, aby nedochádzalo k znehodnoteniu materiálu. Vozidlá, ktoré budú tento materiál prevážať musia mať FRC certifikát s vyhodnocovačom teplôt, t.j. - Certifikovaný a kalibrovaný merač teploty, ktorý zaznamenáva teplotu nepretržite počas celej doby prepravy tovaru. Zabezpečenie prepravy je nevyhnutné na obdobie 24 mesiacov a prevoz materiálu bude zodpovedať nájazdu cca 225 000 km.

**Informácie a požiadavky k predmetu zákazky**

V prípade, že by sa uchádzač cítil dotknutý vo svojich právach, t.j., že by týmto opisom dochádzalo k znevýhodneniu alebo k vylúčeniu určitých uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré svojimi kvalitatívnymi, technickými a funkčnými parametrami zabezpečí účel použitia predmetu zákazky tak, ako je uvedené v tejto časti súťažných podkladoch.

**Ďalšie informácie:**

1. Miestom plnenia, t.j. miesto poskytnutia služieb bude/budú: Útvary a zariadenia v rámci územia Slovenskej republiky a geografického územia Európy podľa vystavenej objednávky.
2. Maximálna lehota poskytnutia predmetu zákazky je 24 mesiacov odo dňa nadobudnutia účinnosti rámcovej dohody.